Аддзяленне хіміі і навук аб Зямлі НАН Беларусі

**Аддзяленне хіміі і навук аб Зямлі НАН Беларусі** — адно са структурных элементаў Акадэміі. Створана ў 1963 годзе. У 1963—1969 і 1985—1987 гадах — *Аддзяленне хімічных навук*, у 1970—1985 і 1988—1998 гадах — *Аддзяленне хімічных і геалагічных навук*, у 1999—2003 гадах — *Аддзяленне хімічных навук і навук аб Зямлі*. Пад сучаснай назвай — з 2003 года.

Выконвае і каардынуе комплекс даследаванняў па прыярытэтных навуковых напрамках у розных галінах хімічных навук і навук аб Зямлі.

## Напрамкі дзейнасці 
* арганічны сінтэз функцыянальна замешчаных гетэрацыклічных, араматычных і аліфатычных злучэнняў;
* фізічная хімія іонаабменных і экстракцыйных працэсаў;
* хімія і фізічная хімія палімераў спецыяльнага прызначэння;
* даследаванне паверхневых з’яў у дысперсных сістэмах;
* даследаванне структуры і функцый найважнейшых біяпалімераў і нізкамалекулярных біярэгулятараў;
* распрацоўка, стварэнне і доследна-прамысловы выпуск імунахімічных і малекулярна-біялагічных набораў рэактываў для медыцынскай і ветэрынарнай дыягностыкі;
* распрацоўка і вытворчасць фармацэўтычных субстанцый і гатовых лекавых форм;
* стварэнне новых хімічна актыўных сістэм і прылад для тэхналагічных і экалагічных патрэб (падрыхтоўка і ачыстка вады, паветра, абарона ад карозіі і інш.);
* стварэнне сродкаў абароны і стымулявання росту раслін;
* комплексная перапрацоўка хлорутрымліваючых солей і адходаў іх вытворчасці;
* распрацоўка навуковых асноў прыродакарыстання, аховы навакольнага асяроддзя, прагназаванне і аптымізацыя антрапагенных уздзеянняў на прыродныя комплексы, рэгіянальная геалогія, комплекснае выкарыстанне карысных выкапняў, тэхналогіі перапрацоўкі цвёрдых гаручых выкапняў (торф, сапрапель, вугаль, гаручыя сланцы).

## Склад 
У склад аддзялення ўваходзяць: дзяржаўнае навукова-вытворчае аб’яднанне, 6 дзяржаўных навуковых устаноў, 2 дзяржаўныя ўстановы, рэспубліканскае вытворчае ўнітарнае прадпрыемства і ўнітарнае прадпрыемства.

**Замацаваныя арганізацыі:**
* Дзяржаўнае навукова-вытворчае аб’яднанне «Хімічныя прадукты і тэхналогіі»
** Дзяржаўная навуковая ўстанова «Інстытут агульнай і неарганічнай хіміі Нацыянальнай акадэміі навук Беларусі»
** Дзяржаўная навуковая ўстанова «Інстытут фізіка-арганічнай хіміі Нацыянальнай акадэміі навук Беларусі»
* Дзяржаўная навуковая ўстанова «Інстытут біяарганічнай хіміі Нацыянальнай акадэміі навук Беларусі»
** Унітарнае прадпрыемства «Гасразліковая доследная вытворчасць Інстытута біяарганічнай хіміі Нацыянальнай акадэміі навук Беларусі»
** Рэспубліканскае вытворчае ўнітарнае прадпрыемства «Акадэмфарм»
* Дзяржаўная навуковая ўстанова «Інстытут прыродакарыстання Нацыянальнай акадэміі навук Беларусі»
* Дзяржаўная навуковая ўстанова «Палескі аграрна-экалагічны інстытут Нацыянальнай акадэміі навук Беларусі»
* Дзяржаўная навуковая ўстанова «Інстытут хіміі новых матэрыялаў Нацыянальнай акадэміі навук Беларусі»
* Дзяржаўная ўстанова «Рэспубліканскі цэнтр палярных даследаванняў»

## Акадэмікі-сакратары Аддзялення 
* Мікалай Фёдаравіч Ярмоленка — 1963—1969
* Мікалай Іванавіч Міцкевіч — 1969—1973 (в.а.), 1973—1982
* Уладзімір Сямёнавіч Камароў — 1982—1992
* Іван Іванавіч Ліштван — 1992—2002
* Фёдар Адамавіч Лахвіч — 2002—2004
* Мікалай Паўлавіч Круцько — 2004—2010
* Сяргей Аляксандравіч Усанаў — 2010—2023
* Аляксей Валянцінавіч Труханаў — 2023—2026

## Крыніцы 
Катэгорыя:Нацыянальная акадэмія навук Беларусі
Катэгорыя:Хімія ў Беларусі
Катэгорыя:Навуковыя арганізацыі Беларусі
Катэгорыя:Геалогія ў Беларусі